**SUOMI 100 – SUOMALAISEN DEMOKRATIAN TULEVAISUUSKESKUSTELUT -HANKKEEN OHJAUSRYHMÄN 2. KOKOUS**

Aika 23.8.2017 kello 9:00–10:35

Paikka Oikeusministeriö, neuvotteluhuone Maakaari

Osallistujat x Johanna Suurpää (pj), OM

x Paula Laine, Sitra

x Pekka Timonen, Suomi 100 -sihteeristö/VNK

x Suvi Innilä Suomi 100 -sihteeristö/VNK

x Suvi Savolainen, VM

x Niklas Wilhelmsson, OM

x Liisa Männistö, OM (siht.)

**ASIALISTA**

1. **Kokouksen avaus**

Puheenjohtaja avasi kokouksen klo 9.06.

1. **Edellisen kokouksen pöytäkirjan hyväksyminen**

Edellisen kokouksen pöytäkirja hyväksyttiin muutoksitta.

1. **Hankkeen tilannekatsaus**

Käytiin läpi hankkeen eri osioiden valmistelutilanne ja sovittiin jatkotoimista.

Viestintäkampanjaan sisältyvän blogisarjan/pamfletin osalta sovittiin, että kirjoittajiksi pyydetään jo sovittujen kirjoittajien lisäksi muutama (1-2) demokratian tilasta ja tulevaisuudesta kiinnostunut toimittaja ja/tai kolumnisti (esim. Anu Kantola, Heikki Aittokoski). OM ja Suomi 100 -sihteeristö harkitsevat mahdollisuutta järjestää toimittajille suunnatut demokratia-aiheiset aamukahvit tms. tilaisuus, jossa toimittajille voitaisiin avata ja esitellä hankkeen kärkiteemoja.

Pamfletti päätettiin toteuttaa vain verkkojulkaisuna (julkaisutilaisuuteen tulostetaan myös paperiversiot jaettaviksi). Julkaisusta tehdään kaksikielinen (suomi-ruotsi) ja siinä käytetään Suomi 100 -juhlavuoden visuaalista ilmettä.

Todettiin, että suunnitelma nuorille suunnatuksi some-kampanjaksi (tubettajayhteistyö) on hyvä ja sen osalta päätettiin edetä esitetyn suunnitelman mukaisesti. OM ja Suomi 100 -sihteeristö selvittävät mahdollisuutta hyödyntää VNK:n tuottaman Suomi 100 -kouluoppaan hyödyntämistä some-kampanjassa ja/tai Helsingin nuorten tapahtuman yhteydessä (esim. mainoskooste OPH:n kautta tms.).

Paikallisten demokratiatapahtumien osalta toteutussuunnitelmia päivitettiin seuraavasti:

* tapahtumaviestinnässä ja ohjelmien suunnittelussa huolehditaan siitä, että yksittäiset tapahtumat mielletään osaksi Suomi 100 –hankkeen yhteistä ohjelmaa;
* Pietarsaaren tapahtumaan pyritään saamaan mukaan TEM:n ja ELY-keskuksen edustajat; keskusteluteemoihin pyritään sisällyttämään myös kunnan rooli elinvoimaisuuden edistäjänä (tulevaisuuden kunta –tematiikka); tapahtuman tavoitteena tulisi olla hyvien käytäntöjen esiin nostamisen lisäksi löytää mahdolliset kipupisteet;

Vuorovaikutteisen kyselytunnin osalta todettiin, että tapahtuman järjestäminen eduskunnan istuntosalissa ei näytä onnistuvan. Eduskunnan puhemiehistön päätöstä ei lähdetä haastamaan. Päätettiin, että tapahtuma järjestetään Pikkuparlamentin auditoriossa 27.11. Pekka Timonen lupasi tarkistaa pääministeri Sipilän mahdollisuuden osallistua tapahtumaan. Projektiryhmä valtuutettiin suunnittelemaan tapahtuman tarkempaa konseptia. Keskustelu ei saa olla liian käsikirjoitettua, vaan ohjelmassa tulee jäädä tilaa myös spontaanille keskustelulle.

1. **Viestintäsuunnitelman hyväksyminen**

Hyväksyttiin edellisessä kokouksessa käydyn keskustelun perusteella muokattu viestintäsuunnitelma. Todettiin, että viestintäsuunnitelmaa päivitetään tarpeen mukaan hankkeen toteutuksen aikana.

1. **Muut asiat**

Ei muita asioita.

1. **Seuraavan kokouksen ajankohdasta sopiminen**

Ohjausryhmän seuraava kokous pidetään torstaina 12.10.2017 klo 10-12.

1. **Kokouksen päättäminen**

Puheenjohtaja päätti kokouksen klo 10.35.